Gianrens P. Clivi

Gianrens P. Clivi (Gianrenzo P. Clivio an italian) a l'era nassù a Turin ël 18 ëd gené dël 1942 e a l'é mòrt a Toronto, Canadà, ël 22 ëd gené dël 2006.

Clivi a l’é laureasse a Turin dël 1962. A l'ha mostà ant j'Università ëd Harvard, ëd Boston, ëd North Carolina, a Heidelberg, e 'dcò an Calabria e a Nàpoli. A l'é stàit catedràtich a Toronto.

A Turin, con Renzo Gandolfo e d'àutri amis e sò papà Amedeo, dël 1969 a l'ha fàit nasse 'l Centro Studi Piemontesi-Ca dë Studi Piemontèis e l'arvista semestral antërdissiplinar "Studi Piemontesi". 

La stòria coltural dla lenga e dla literatura piemontèisa dj' ùltim quarant'ani a l’é sislà dai travaj 'd Clivio. 

Dal 1986 l’é stàit diretor sientìfich, ma 'dcò ànima e regista, dij Rëscontr antërnassionaj dë studi, che minca ann a l'han portà an Piemont dë studios da tute le part dël mond për parlé 'd lenga e literatura piemontèisa.

A l'ha avù tre masnà.

 Euvre prinsipaj 
 Trenin, dësmore e buate, Turin, 2001
 Profilo di storia della letteratura in piemontese, 2002, Ca dë Studi Piemontèis
 La letteratura in piemontese dalle Origini al Settecento - Raccolta di testi antologici, con Giuliano Gasca Queirazza e Dario Pasero

Clivio, Gianrenzo P.